Teir føroysku bókhandlarnir: H. N. Jacobsens Bókahandil í Havn, Bókabúðin í Runavík, Alfa Bókhandil í Klaksvík og Rit & Rák í Havn bjóða við hesum til skaldsøgukapping. Skaldsøgan skal vera ein samtíðarskaldsøga og skal í høvuðsheitum fara fram í Føroyum. Søgan kann fara aftur í tíð, um tað hevur týdning fyri skaldsøguna. Treytir: Skaldsøgan skal vera á føroyskum. Handritið skal í minsta lagi vera 150 síður á 2.000 eindir, íroknað millumrúm. Handskrivað handrit verða ikki tikin við. Skaldsøgan skal ikki hava verið útkomin. Skaldsøgan skal latast inn í seinasta lagi tann 1. mars 2022. Skaldsøgan skal sendast í teldubrævi til skaldsogukapping @ mail. fo og verða merkt“ skaldsøgukapping”. Dómsnevndin fær ikki at vita, hvør hevur skrivað skaldsøguhandritini. Vinningur: Vinningurin er 75.000 kr og útgávusáttmáli við Forlag H. N Jacobsens. Vinnarin fær boð beinleiðis, áðrenn úrslitið av kappingini verður kunngjørt alment. Vinnandi skaldsøgan kemur út á Bókadøgum í 2022. Dómararnir tilskila sær rætt ikki at velja ein vinnara. Í dómsnevndini sita: Umboð fyri Bókhandlarafelagið Umboð fyri Føroyamálsdeildina á Fróðskaparsetrinum Umboð fyri Bókavarðafelagið